<classify> Michuano ya kufuzu Olimpiki kwa Afrika inatarajiwa kuanza Oktoba 23 hadi Novemba 1 mwaka huu Johannesburg, Afrika Kusini.Akizungumza na gazeti hili jana Katibu Mkuu wa Chama cha Magongo mkoa wa Dar es Salaam, Mnonda Magani alisema maandalizi ya timu zote mbili yamekamilika na wako tayari kwa mapambano ili kupata ushindi kwa kila mchezo.Tumefanya maandalizi ya muda mrefu na sasa muda umefika wa kwenda kuonesha uwezo wetu, kikosi kinaondoka kikiwa na matumaini ya kuwakilisha vyema, alisema.Magani alisema wachezaji 34 wanaume na wanawake wataongozwa na viongozi wanne kwenda katika michuano hiyo kwa udhamini wa benki ya NMB.Kocha wa timu ya wanawake, Valentina Quaranta, alisema wanachojua kwa sasa ni kutafuta nafasi ya kufuzu michuano ya Olimpiki na kwamba wachezaji wake wako vizuri kisaikolojia kwa mchezo.Kocha wa timu ya wanaume, Magani alisema kuwa kikosi chake amekiandaa vizuri ili kukabiliana na ushindani, huku akiwataka wachezaji wake kujituma watakaposhuka dimbani katika mashindano hayo yaliyoandaliwa na Shirikisho la Kimataifa la Magongo FIH, wakishirikiana na Shirikisho la Magongo la Afrika AHF.  <topic>: MICHEZO 